CELEX: 32003R1224
Language: hr
Date: 2003-07-09 00:00:00
Title: Uredba Komisije (EZ) br. 1224/2003 od 9. srpnja 2003. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               133
            
         32003R1224
   
               L 172/4
            
            
               SLUŽBENI LIST EUROPSKE UNIJE
            
            
               09.07.2003.
            
         
      UREDBA KOMISIJE (EZ) br. 1224/2003
   od 9. srpnja 2003.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2176/2002 (2), a posebno njezinim člankom 9. stavkom 1.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. srpnja 2003.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 331, 7.12.2002., str. 3.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Bezalkoholno piće koje se sastoji od gazirane vode, saharoze, glukoze, limunske kiseline, taurina (0,4 %), glukuronolaktona (0,24 %), kofeina (0,03 %), inozitola, vitamina, aroma i boja. Predstavljeno je kao energetsko piće u limenkama od 250 ml.
                        
                     
            
               2202 10 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 3. uz poglavlje 22., dodatnom napomenom 1. uz poglavlje 22. i tekstom oznaka KN 2202 i 2202 10 00.
               Činjenica da proizvod, inter alia, sadrži taurin, kofein i vitamine, ne isključuje ga iz podbroja 2202 10 00 (vidjeti također Napomene s objašnjenjem Harmoniziranog sustava uz tarifni broj 2202, dio A., točku 2. i Napomenu s objašnjenjem kombinirane nomenklature uz oznaku KN 2202 10 00).
            
         
               
                           2.
                        
                        
                           Nestanični plastični film ukupne debljine približno 0,011 mm, koji se sastoji od poli(etilen tereftalata) (PET), metaliziran s jedne strane aluminijem, koji je nakon toga presvučen slojem alkidne melaminske smole (lak).
                        
                     Prevladavajuća plastika je polietilen tereftalat.
               Sloj metala nanosi se vakuumom, a metalizirani film emitira svjetlost.
               Film se može koristiti u proizvodnji deka za spašavanje.
            
            
               3920 62 19
            
            
               Razvrstavanje se u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3920, 3920 62 i 3920 62 19.
               Metalizirani plastični film ne može se smatrati proizvodom pod tarifnim brojem 3921 budući da se metalni sloj koji se nanosi vakuumom ne može smatrati pojačanjem plastičnog filma (vidjeti također Napomene s objašnjenjem Harmoniziranog sustava uz tarifni broj 3920).